CELEX: 
Language: et
Date: 2009-09-26 00:00:00
Title: 2009/673/EÜ: Euroopa Parlamendi otsus, 23. aprill 2009 , Euroopa Keskkonnaagentuuri 2007. aasta eelarve täitmisele heakskiidu andmise kohta#Euroopa Parlamendi resolutsioon, 23. aprill 2009 , tähelepanekutega, mis on Euroopa Keskkonnaagentuuri 2007. aasta eelarve täitmisele heakskiidu andmist käsitleva otsuse lahutamatu osa

26.9.2009   
            
            
               ET
            
            
               Euroopa Liidu Teataja
            
            
               L 255/180
            
         
      EUROOPA PARLAMENDI OTSUS,
   
   23. aprill 2009,
   Euroopa Keskkonnaagentuuri 2007. aasta eelarve täitmisele heakskiidu andmise kohta
   (2009/673/EÜ)
   EUROOPA PARLAMENT,
   
               —
            
            
               võttes arvesse Euroopa Keskkonnaagentuuri 2007. rahandusaasta lõplikke raamatupidamise aastaaruandeid (1);
            
         
               —
            
            
               võttes arvesse kontrollikoja aruannet Euroopa Keskkonnaagentuuri 2007. eelarveaasta lõpliku raamatupidamise aastaaruande kohta koos agentuuri vastustega (2);
            
         
               —
            
            
               võttes arvesse nõukogu 10. veebruari 2009. aasta soovitust (5588/2009 – C6-0060/2009);
            
         
               —
            
            
               võttes arvesse EÜ asutamislepingut, eriti selle artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
            
         
               —
            
            
               võttes arvesse nõukogu 7. mai 1990. aasta määrust (EMÜ) nr 1210/90 Euroopa Keskkonnaagentuuri ja Euroopa keskkonnateabe- ja -vaatlusvõrgu asutamise kohta, (4) eriti selle artiklit 13;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust (A6-0171/2009);
            
         
               1.
            
            
               annab heakskiidu Euroopa Keskkonnaagentuuri tegevdirektori tegevusele agentuuri 2007. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Keskkonnaagentuuri tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Hans-Gert PÖTTERING
         
      
      
         
            Peasekretär
         
         Klaus WELLE
         
      
   
   
      (1)  ELT C 278, 31.10.2008, lk 4.
   
      (2)  ELT C 311, 5.12.2008, lk 64.
   
      (3)  EÜT L 248, 16.9.2002, lk 1.
   
      (4)  EÜT L 120, 11.5.1990, lk 1.
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      
      23. aprill 2009,
      tähelepanekutega, mis on Euroopa Keskkonnaagentuuri 2007. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Keskkonnaagentuuri 2007. rahandusaasta lõplikke raamatupidamise aastaaruandeid (1);
               
            
                  —
               
               
                  võttes arvesse kontrollikoja aruannet Euroopa Keskkonnaagentuuri 2007. eelarveaasta lõpliku raamatupidamise aastaaruande kohta koos agentuuri vastustega (2);
               
            
                  —
               
               
                  võttes arvesse nõukogu 10. veebruari 2009. aasta soovitust (5588/2009 – C6-0060/2009);
               
            
                  —
               
               
                  võttes arvesse EÜ asutamislepingut, eriti selle artiklit 276;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
               
            
                  —
               
               
                  võttes arvesse nõukogu 7. mai 1990. aasta määrust (EMÜ) nr 1210/90 Euroopa Keskkonnaagentuuri ja Euroopa keskkonnateabe- ja -vaatlusvõrgu asutamise kohta, (4) eriti selle artiklit 13;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
               
            
                  —
               
               
                  võttes arvesse kodukorra artiklit 71 ja V lisa;
               
            
                  —
               
               
                  võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust (A6-0171/2009);
               
            
                  A.
               
               
                  arvestades, et kontrollikoda märkis, et ta sai piisava kindluse 2007. aasta raamatupidamisaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 22. aprillil 2008 heakskiidu Euroopa Keskkonnaagentuuri tegevdirektori tegevusele agentuuri 2006. aasta eelarve täitmisel (6) ning märkis heakskiidu andmise otsusele lisatud resolutsioonis muu hulgas, et agentuuri aastaaruande kohaselt oli üks kolmandik töötajatest samast rahvusest ning agentuuri (aastaaruandes sätestatud) eesmärk on saavutada personali koosseisu hulgas suurem tasakaal ja mitmekesisus;
               
            
                  1.
               
               
                  peab Euroopa Keskkonnaagentuuri (agentuur) oluliseks keskkonnakaitsealaste õigusaktide allikaks kõikidele ELi institutsioonidele ja ELi poliitika kujundamisel; märgib rahuloluga, et agentuur on suutnud koordineerida Euroopa keskkonnateabe- ja vaatlusvõrgu tegevust ja abistada ELi institutsioone ning liikmesriike keskkonnaandmete alaste teadmiste ja teavitamise parandamisel;
               
            
                  2.
               
               
                  julgustab agentuuri arendama edasi teavitamismeetodeid oma uuringute tulemustele suurema meediakajastuse saamiseks, et anda seeläbi ainest avalikuks aruteluks olulistel keskkonnateemadel, nagu kliimamuutus, bioloogiline mitmekesisus ja loodusvarade majandamine;
               
            
                  3.
               
               
                  rõhutab asjaolu, et muude ühenduse õigusaktide ja programmide keskkonnamõju hindamise puudumine pärsib sageli keskkonnaprogrammide mõju; on arvamusel, et agentuur võiks toetada poliitika kujundamist, arendades edasi oma tegevust keskkonnamõju hindamise valdkonnas;
               
            
                  4.
               
               
                  rõhutab agentuuri rolli ELi keskkonnaalaste õigusaktide rakendamise hindamisel nii ELis kui ka võimalikes tulevastes liikmesriikides;
               
            
                  5.
               
               
                  väljendab heameelt agentuuri algatuse üle tasakaalustada agentuuri töötajate lähetustega seotud lendudest ja agentuuri tegevuses osalejate lendudest tingitud kliimamõju;
               
            Töölevõtmise kord
      
                  6.
               
               
                  märgib kontrollikoja auditi tulemusi, mille kohaselt ei vastanud kaks töölevõtmise menetlust läbipaistvuse ja mittediskrimineerimise nõuetele, sest edasisele hindamisele lubati kandidaadid, kes ei vastanud valikukriteeriumitele, ning kriteeriume, mille põhjal parimad kandidaadid vestlusele kutsuti, ei dokumenteeritud;
               
            
                  7.
               
               
                  võtab teadmiseks agentuuri vastuse, et valikukriteeriumitele ligilähedaselt vastanud kandidaadid kaasati selleks, et konkursil osaleks rohkem kandidaate; nõuab tungivalt, et agentuur peaks kinni lubadusest avaldada ametikoha teade uuesti, kui tulevikus tekib samalaadne olukord;
               
            
                  8.
               
               
                  võtab teadmiseks agentuuri lubaduse dokumenteerida kandidaatide lõplikku valikunimekirja võtmist paremini;
               
            Hankemenetlused
      
                  9.
               
               
                  märgib, et kontrollikoda avastas kaks juhtumit, mille ligikaudne koguväärtus on 26 000 eurot ja mis puudutasid teenuste otsest osutamist finantsmääruse nõudeid järgimata;
               
            
                  10.
               
               
                  peab ebarahuldavaks agentuuri vastust, et need lepingud sõlmiti märkimisväärse kasu pärast, mida agentuur pidi saama, ning et nende juhtumite ainulaadne olukord on piisavalt dokumenteeritud;
               
            
                  11.
               
               
                  märgib ühtlasi, et kontrollikoda teatas juhtumist, mille ligikaudne väärtus on 215 000 eurot ja mille puhul sõlmiti raamlepingu tingimustele mittevastav teenuste erileping, mis seadis kahtluse alla menetluse läbipaistvuse;
               
            
                  12.
               
               
                  võtab teadmiseks agentuuri vastuse, et see juhtum puudutas IT-süsteeme ja algtellimust laiendati, kui osutus vajalikuks suurendada süsteemi salvestusmahtu ja serveri võimsust; võtab teadmiseks, et tulevikus võetakse oluliste IT-ostude puhul pakkumised;
               
            
                  13.
               
               
                  kutsub agentuuri üles tagama hanke-eeskirjade täieliku järgimise;
               
            Puudused Euroopa teemakeskustega sõlmitud toetuslepingute haldamisel
      
                  14.
               
               
                  võtab teadmiseks kontrollikoja märkuse, et agentuur kontrollis Euroopa teemakeskustele toetuslepingute alusel tehtud makseid üksnes piiratult;
               
            
                  15.
               
               
                  on rahul agentuuri vastusega, et ta võttis kontrollikoja tähelepanekuid arvestades kasutusele uued kontrollimenetlused, mis sisaldavad kontrollkülastusi ja muid üksikasjalikke kontrolle enne lõppmaksete ülekandmist; võtab teadmiseks, et agentuur tegi seoses 2007. aasta toetustega neli kontrollkülastust;
               
            
                  16.
               
               
                  võtab teadmiseks kontrollikoja tähelepaneku, et agentuuri ja Euroopa teemakeskuste vahel sõlmitud toetuslepingutega nähakse keskuste kaudseteks kuludeks ette kindel määr 20 % otsekuludest (üldkulud), samas on üldise finantsmääruse rakenduseeskirjades selle määraks 7 %; märgib, et vastavalt eeskirjadele võib seda ülemmäära ületada ainult pärast agentuuri põhjendatud otsuse vastuvõtmist; märgib, et agentuur ei ole sellist põhjendatud otsust teinud;
               
            
                  17.
               
               
                  võtab teadmiseks kontrollikoja tähelepaneku, et kui kohaldatud oleks 7 % määra, oleks 2007. aastal makstud summa olnud 300 000 eurot väiksem;
               
            
                  18.
               
               
                  võtab teadmiseks, et agentuur tunnistab, et ta ei teinud vajalikku põhjendatud otsust, kuid kaalus üldkulude määra enne lepingute heakskiitmist põhjalikult ning võttis seda konkursi tingimuste koostamisel sõnaselgelt arvesse;
               
            
                  19.
               
               
                  võtab teadmiseks agentuuri kohustuse tagada, et haldusnõukogu võtab sellise põhjendatud otsuse vastu Euroopa teemakeskuseid käsitlevate tulevaste hankekonkursside jaoks, mis toimuvad aastatel 2009–2010;
               
            Eelarve täitmisele heakskiidu andmise eelnevate menetluste järelmeetmed
      
                  20.
               
               
                  tuletab meelde 2005. eelarveaasta eelarve täitmisele heakskiidu andmise otsusele lisatud resolutsioonis (7) esitatud nõudmist, et agentuur telliks enne 1. jaanuari 2010 ning igal sellele järgneval viiendal aastal oma töötulemuste sõltumatu välishindamise, lähtudes agentuuri asutamist käsitlevast määrusest ja haldusnõukogu kinnitatud tööprogrammist;
               
            
                  21.
               
               
                  võtab teadmiseks, et vastavalt agentuuri aastaaruandele ootab agentuur oma viieaastase strateegia (2004–2008) mõju ja tulemuslikkuse kohta tehtud sõltumatu välishindamise tulemusi;
               
            
                  22.
               
               
                  kutsub agentuuri teavitama eelarve täitmisele heakskiitu andvat asutust välishindamise tulemustest kohe pärast nende teatavakstegemist;
               
            
                  23.
               
               
                  peab kahetsusväärseks, et vastavalt agentuuri aastaaruandes esitatud andmetele ei paranenud personali tasakaalu ja mitmekesisuse olukord 2007. aastal oluliselt, sest üks kolmandik töötajatest on ikka ühest rahvusest;
               
            
                  24.
               
               
                  kutsub agentuuri suurendama oma jõupingutusi personali koosseisu tasakaalu ja mitmekesisuse parandamisel;
               
            
                  25.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekutega seoses oma 23. aprilli 2009. aasta resolutsioonile ELi ametite finantsjuhtimise ja -kontrolli kohta (8).
               
            
         (1)  ELT C 278, 31.10.2008, lk 4.
      
         (2)  ELT C 311, 5.12.2008, lk 64.
      
         (3)  EÜT L 248, 16.9.2002, lk 1.
      
         (4)  EÜT L 120, 11.5.1990, lk 1.
      
         (5)  EÜT L 357, 31.12.2002, lk 72.
      
         (6)  ELT L 88, 31.3.2009, lk 159.
      
         (7)  ELT L 187, 15.7.2008, lk 107.
      
         (8)  Vt käesoleva Euroopa Liidu Teataja lk 206.